Obec Svätý Kríž
Zápisnica   
zo zasadnutia Obecného zastupiteľstva vo Svätom Kríži č. 2/2015
dňa 25.03.2015
Prítomní: podľa prezenčnej listiny
k bodu 1: Rokovanie Obecného zastupiteľstva otvoril starosta  Vladimír Feketík, privítal  prítomných poslancov OZ, hlavnú kontrolórku obce, zamestnancov obce, a prítomných občanov. Konštatoval, že sú prítomní 6 poslanci a OZ je uznášania sa schopné – Ing. Fronko, p. Matejka, Ing. Nickelová, p. Repová,    p. Španko,  Mgr. Tomčík.
k bodu 2: a/ Starosta určil za zapisovateľku zápisnice zamestnankyňu obce                Mgr. Zuzanu Tomčíkovú. Za overovateľov zápisnice určil poslancov                p. Matejka, Mgr. Tomčíka.
                    b/ Starosta do návrhovej komisie navrhol poslancov p. Repovú, Ing. Nickelovú      a p. Španku. Za predsedu komisie navrhol Ing. Nickep. Repovú. Starosta nechal o návrhu hlasovať. S návrhom súhlasili všetci 6 prítomní poslanci. Navrhnutí členovia a predseda boli jednomyseľne zvolení. 

 Prítomní:
6

    Neprítomní:  1 - Ing. Tomčík
                Hlasovanie: Za:  6                   Proti: 0
                     Zdržal sa: 0
                16.08 hod.

                c/ Starosta oboznámil poslancov s návrhom programu. Navrhol zmeniť znenie bodu 5. „Správa hlavnej kontrolórky obce z vykonanej následnej finančnej kontroly – financovanie záujmovej činnosti detí od 5 – 15 rokov v roku 2014“ na bod „Správa hlavnej kontrolórky o kontrolnej činnosti v obci Svätý Kríž za rok 2014“. Ostatné body ostávajú nezmenené. Poslanci nemali ďalšie pripomienky a doplnenia k programu. O programe dal starosta hlasovať, za program ako celok hlasovali za všetci  prítomní poslanci.

                Program rokovania Obecného zastupiteľstva

1. Otvorenie zasadnutia

2. a) Určenie zapisovateľa a overovateľov zápisnice

b) Voľba návrhovej komisie 

      c) Schválenie predloženého programu

3. Vyhodnotenie uznesení z OZ 1/2015 zo dňa 29.01.2015
4. Informácia o výške fondu opráv v bytových domoch, návrh na zvýšenie fondu opráv
5. Zmena: Správa hlavnej kontrolórky o kontrolnej činnosti v obci Svätý Kríž za rok 2014
6. Návrh na zrušenie SBD Svätý Kríž, s.r.o.
7. Návrh rozpočtového opatrenia č. 1/2015
8. Schválenie pridelenia voľných obecných nájomných bytov
9. Rôzne 

10. Diskusia, pripomienky občanov, interpelácie poslancov

11. Návrh uznesenia
12. Záver
Prítomní: 6

                                 Neprítomní:  1 – Ing. Tomčík
               Hlasovanie: Za:  6                                       Proti:
0
                Zdržal sa: 0

                16.10 hod.

k bodu 3: Starosta konštatoval, že uznesenia z OZ č. 1/2015 zo dňa 29.01.2015 boli splnené. 
                OZ berie na vedomie vyhodnotenie uznesení OZ 1/2015 zo dňa 29.01.2015.
Prítomní: 6

                                   Neprítomní: 1 – Ing. Tomčík
Hlasovanie: Vzali na vedomie:  6             Proti:
0
                Zdržal sa:  0
                16.16 hod.

k bodu 4: Informácia o výške fondu opráv v bytových domoch, návrh na zvýšenie fondu opráv. Mgr. Pavol Tomčík  informoval o množiacich sa nedostatkoch na bytoch. Informoval, že bol s členmi stavebnej komisie na obhliadke niektorých bytov. Zaoberal sa touto otázkou. Informoval, že zo zákona je povinnosť tvoriť fond opráv minimálne 5 % z obstarávacej ceny. Obec v súčasnosti vyberá 0,08 % z obstarávacej ceny. Informoval o výške fondu opráv v okolitých obciach, ktoré podložil koeficientmi. Bol poverený vypracovaním návrhov výšky fondu opráv od 0,5 – 0,7 % z obstarávacej ceny. OZ sa zúčastnili aj nájomcovia bytových domov, ktorí  predložili svoje pripomienky a návrhy. Pán Rumanský vyjadril nespokojnosť so zvyšovaním. Mgr. Tomčík informoval o nedostatkoch v bytoch p. Katrákovej a p. Ďuríčkovej, kde bude potrebná veľká investícia na odstránenie problému. Ing. Fronko konštatoval, že všetky stavby bytových domov sú nekvalitne urobené. Mgr. Tomčík informoval aj o veľkých nedostatkoch v 12 bytovej jednotke o potrhaných stenách a obkladoch v byte p. Grmana. Nájomníčka 12 bytovej jednotky p. Mráziková konštatovala, že v jej byte je rovnaký problém. Taktiež Mgr. Tomčík informoval o potrebe opravy dlažby a potrebe vymaľovania v tejto bytovej jednotke. Starosta informoval, že sa už vymenilo veľké množstvo elektrických ohrievačov a taktiež elektrických kotlov a fond opráv pri súčasných platbách nie je postačujúci. Pán Rumanský nájomník bytu v bytovom dome s. č. 193 vyslovil nespokojnosť, že nemá záruku odkúpenia bytu a že zmluva na nájom bytu sa neuzatvára na 30 rokov. Bolo mu vysvetlené, že zo zákona je možnosť uzavrieť zmluvu maximálne na 3 roky s možnosťou opakovaného nájmu. Mgr. Tomčík informoval o veľkej investícii v 30 bytovej jednotke u p. Debnára, ktorý bol zateplený. Ďalej informoval o probléme v byte p. Haragu v tomto bytovom dome. Pani Ďuričková z bytového domu s. č. 17 povedala, že nemá problém zaplatiť povinnú čiastku nakoľko je potrebné odstrániť nedostatky, ktoré už ohrozujú zdravie nájomníkov. Konštatovala, že to budú prostriedky bytového domu, z ktorých sa budú hradiť údržby a opravy ich bývania. Pán Kurciana nájomník z 30 bytového domu požiadal o namontovanie lapačov snehu na ich bytový dom nakoľko v zime je padanie snehu veľmi nebezpečné. Kontrolórka konštatovala, že v minulom roku musela obec nájomníkom vracať 6 mesačnú čiastku z garančného fondu. Nakoľko tieto peniaze neboli vedené na osobitnom účte a minuli sa obec tieto prostriedky musela nájsť a tieto prostriedky nájomníkom vrátiť. Poslanci navrhli fond opráv vo výške 0,5 % z obstarávacej ceny s prehodnotením o rok či bude postačujúci.
                OZ berie na vedomie informácie o výške fondu opráv v bytových domoch

                Prítomní: 6

                                    Neprítomní: 1 – Ing. Tomčík
                Hlasovanie: Vzali na vedomie:  6               Proti:
0
                Zdržal sa:  0
                OZ schvaľuje fond opráv pre bytové domy v obci Svätý Kríž vo výške 0,5 % nákladov na obstaranie nájomného bytu v zmysle zákona č. 443/2010 o dotáciách na rozvoj bývania a o sociálnom bývaní. 
                Prítomní: 6

                                      Neprítomní: 1 – Ing. Tomčík
                Hlasovanie: Za:  6                                        Proti:
0
                Zdržal sa:  0
                17.10 hod.

                Starosta informoval, že na základe požiadaviek nájomníkov bytových domoch s. č.  17, 47 a 37 sa obec informovala o možnosti osadenia spomaľovacieho prahu na hlavnej ceste pred týmito bytovými jednotkami. SSC nám na základe našej požiadavky odpovedala, že na tejto ceste nemôže byť osadený takýto spomaľovací prah. Spomaľovací prah môže byť namontovaný len na miestnych komunikáciách. Pán Debnár dotazoval namontovanie spomaľovacieho prahu na ceste od cintorína k materskej škole. Pani Mráziková požiadala  o vyhlásenia zákazu voľného pohybu psov v obci. Pán Jágerský nájomník 12 bytovej jednotky dotazoval, že nie všetci nájomníci majú nádoby na odpad. Mgr. Tomčík konštatoval, že je potrebné v bytových domoch zvoliť si bytových dôverníkov. Taktiež Mgr. Tomčík informoval o miznúcich žiarovkách a krytoch osvetlenia v bytových domoch hneď po ich založení. 
                     Starosta na záver pozval prítomných na veľkonočný bál, ktorý obec pripravuje. 
k bodu 5: Správa hlavnej kontrolórky o kontrolnej činnosti v obci Svätý Kríž za rok 2014. Starosta požiadal hlavnú kontrolórku p. Belákovú, aby poslancov oboznámila so svojou správou. Kontrolórka konštatovala, že je jej povinnosťou každý rok vypracovať takúto správu. Informovala, na základe akých zákonov vychádzala pri vykonávaní kontroly a pri vypracovaní tejto správy. Informovala, že hlavným kontrolórom pribudla nová povinnosť zo zákona č. 307/2014 Z. z. o niektorých opatreniach súvisiacich o oznamovaním protispoločenskej činnosti a o zmene a doplnení niektorých zákonov, nahlasovať protispoločenskú činnosť. Informovala, že v priebehu roka 2014 vykonala 8 samostatných kontrol. Informovala o zisteniach v týchto správach. Konštatovala, že v zmysle zákona č. 369/1990 Zb. o obecnom zriadení v z. n. p. spracovala Stanovisko k záverečnému účtu za rok 2013, stanovisko hlavného kontrolóra k Návrhu rozpočtu obce na roky 2015, 2016 – 2017, Správu o kontrolnej činnosti za rok 2013. Taktiež sa aktívne podieľala na spracovaní VZN a vnútorných predpisov. Spolupracovala pri uzatváraní zmluvných vzťahov obce, vyjadrovala sa k materiálom predkladaným na zasadnutie OZ, zúčastňovala sa na zasadnutiach OZ, pracovných stretnutiach. Konzultovala jednotlivé prípady na úseku miestnych daní a poplatku v súvislosti s trestným a občiansko-právnymi konaniami. Aktívne pracovala v Združení hlavných kontrolórov v legislatívnej komisii. Priebežnými konzultáciami so starostom obce a zamestnancami sa snažila preventívne predchádzať prípadnými nedostatkom. Zároveň konštatuje, že jej obec pre jej prácu vytvárala dobré pracovné podmienky a taktiež spolupráca s OZ a jednotlivými poslancami bola bezproblémová. 
                OZ berie na vedomie Správu hlavnej kontrolórky o kontrolnej činnosti v obci Svätý Kríž za rok 2014 

Prítomní: 6

                                    Neprítomní: 1 – Ing. Tomčík
Hlasovanie: Vzali na vedomie:  6               Proti:
0
                Zdržal sa:  0
                17.30 hod.

k bodu 6: Návrh na zrušenie SBD Svätý Kríž, s.r.o. so sídlom Svätý Kríž 152, 032 11 Svätý Kríž, IČO: 46940570 – právnická osoba so 100 %-nou majetkovou účasťou obce Svätý Kríž. Starosta požiadal hlavnú kontrolórku, aby poslancov informovala o tomto bode. Kontrolórka informovala, že na jej podnet bola zrušená Drobná prevádzka, ktorá sa nikdy nesprávala, ako sa mala. Nekonala v súlade so zákonom. Vtedy bol nápad vytvoriť obecnú s.r.o. so 100 %-nou majetkovou účasťou obce. Bola zriadená, aby vytvárala zisk, napr. vývoz odpadu pre susedné obce, ale keďže by sme v tom prípade museli platiť cestné dane, čo nemusíme platiť keď vyvážame len samy sebe. Keďže my pre cudzích nerobíme, vykonávame práce len pre obec, zbytočne by táto s. r. o. zvyšovala náklady  a administratívu obce. Zbytočne sa musia robiť výkazy, konsolidácia, viesť účtovníctvo. Preto dala aj na konci roka 2014 návrh na prechod zamestnancov SBD na obec. Kontrolórka navrhla zrušiť SBD Svätý Kríž, s.r.o.
                OZ súhlasí podľa §11 ods.4 písmeno l/ zákona č.369/1990 Zb. o obecnom zriadení v znení neskorších zmien so zrušením obchodnej spoločnosti SBD Svätý Kríž, s.r.o. so sídlom Svätý Kríž 152, 032 11 Svätý Kríž, IČO: 46 940 570 ku dňu 31.03.2015 a o vstupe tejto spoločnosti do likvidácie. 

                 OZ schvaľuje podľa §11 ods. 4 písmeno l/ zákona č.369/1990 Zb. o obecnom zriadení v znení neskorších zmien Mgr. Pavla Tomčíka, nar.16.01.1964, trvale bytom Ľubeľa 246, 032 14 Ľubeľa  za likvidátora spoločnosti 

                OZ odporúča starostovi obce, ktorý vykonáva podľa §132 ods.1 Obchodného zákonníka pôsobnosť valného zhromaždenia spoločnosti  vykonať vo vyššie uvedenej obchodnej spoločnosti zmeny v intenciách bodov 1. a 2. tohto uznesenia 
                Prítomní: 6

                                Neprítomní: 1 – Ing. Tomčík
                Hlasovanie: Za:  6                                   Proti:
0
                Zdržal sa:  0
                17.39 hod.

k bodu 7: Návrh rozpočtového opatrenia č. 1/2015. Starosta požiadal ekonómku obce p. Halčinovú, aby poslancov informovala o tomto bode. Pani Halčinová informovala o návrhu rozpočtového opatrenia presunu rozpočtových prostriedkov v súlade s § 14 ods. 2 písm. a) v rámci schváleného rozpočtu medzi položkami. Presunom rozpočtových  prostriedkov sa nemenia celkové príjmy a celkové výdavky rozpočtu.
                OZ schvaľuje v súlade s ustanovením § 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. zmenu rozpočtu rozpočtovým opatrením č. 1/2015. Presun rozpočtových prostriedkov v súlade s § 14 ods. 2 písm. a) nasledovne:

                Presun rozpočtových prostriedkov v súlade s § 14 ods. 2 písm. a) presunom v rámci schváleného rozpočtu medzi položkami
                 -zvýšenie 72 900 €

                 -zníženie 72 900 €

                Presunom rozpočtových prostriedkov sa nemenia celkové príjmy a celkové výdavky rozpočtu. 

               Prítomní: 6

                                Neprítomní: 1 – Ing. Tomčík
               Hlasovanie: Za:  6               Proti:
0
                Zdržal sa:  0
                17.46 hod.

k bodu 8: Schválenie pridelenia voľných obecných nájomných bytov. Mgr. Tomčík informoval o voľných obecných nájomných bytoch a o žiadostiach na nájomné byty. Informoval, že pán Húlek ktorému nebol pridelený byt v bytovom dome s.č. 193  neprejavil záujem o bývanie v inom nájomnom byte obce.
                OZ schvaľuje 

                Pridelenie bytu č. 9 v bytovom dome s. č. 47  Jánovi Veselovskému, Svätý Kríž 37.

                Pridelenie bytu č. 10 v bytovom dome s. č. 198: Mariánovi Ševčíkovi, Kubrická 69/88, Trenčín – Kubrica.

                 Pridelenie bytu č. 22 v bytovom dome s. č. 198, Dušanovi  Krevovi, Bellova 1947/11, Liptovský Mikuláš

                 - pridelenie bytu č. v bytovom dome s.č. 30 následnému vhodnému uchádzačovi. 

                Prítomní: 6

                                Neprítomní: 1 – Ing. Tomčík
                Hlasovanie: Za:  6               Proti:
0
                Zdržal sa:  0
                17.54 hod.

k bodu 9: Rôzne. Starosta informoval o podnete občana, ako sa bude účtovať stočné, nakoľko sa teraz bude vyberať stočné podľa skutočného stavu vodomeru, občanom, ktorí majú studne a odpadovú vodu vypúšťajú do kanalizácie. Kontrolórka konštatovala, že takýto občania by mali predložiť povolenie na studňu. 
                      Ďalej dal starosta podnet na vyplatenie finančných prostriedkov za spotrebovanú elektrickú energiu za zosilňovače na satelit.  Kontrolórka konštatovala, že ide o neriešiteľnú situáciu z dôvodu, že táto finančná operácia nemá právny podklad. Opýtala sa p. Matejku, ako bývalého starostu, ako bola táto čiastka v minulosti vyplácaná. Pán Matjeka povedal, že to platila účtovníčka a určite k tomu mala nejaký podklad, ale k tomu aký to bol sa nevie vyjadriť. Poslanci navrhli vypnúť zosilňovače k 31.3.2015.

                     Starosta sa opýtal p. Matejku, nakoľko má osadený bilbord na začiatku obce, či má k tejto stavbe povolenie. Pán Matejka povedal, že to dá do poriadku. 
                Starosta pozval prítomných na veľkonočný bál a zároveň požiadal o pomoc pri realizácii tejto akcie a taktiež požiadal o možnosť osloviť sponzorov na tombolu

                     Ďalej starosta predložil poslancom listy z okresnej prokuratúry. Kontrolórka poslancov oboznámila o tejto problematike. Informovala, že na obec prišlo upovedomenie o čase a mieste konania o dohode o vine a treste, kde bude potrebné poveriť zástupcu za obec, ktorý nás bude zastupovať. Starosta navrhol právneho zástupcu JUDr. Trnovského, nakoľko sa venoval tejto problematike. Kontrolórka taktiež informovala poslancov o odpovedi Okresnej prokuratúry Liptovský Mikuláš za dňa 17.03.2015 vo veci nášho dožiadania vo veci trestného stíhania v jednotlivých skutkoch voči obvinenému Dušanovi Matejkovi. Písomná odpoveď bola v kópii doručená poslancom na OZ. Po oboznámení sa s obsahom odpovedí zaujali poslanci nasledovné stanovisko v predmetnej veci, ktoré je: 
                1. Obecné zastupiteľstvo vo Svätom Kríži sa ohradzuje voči tvrdeniu Okresnej prokuratúry Liptovský Mikuláš zo dňa 17.03.2015 pod číslom 1 Pv 591/125505 - 94 v tej časti odpovede, kde prokurátor tvrdí a dáva do pozornosti orgánom obce, že na rozsahu a charaktere predmetnej trestnej veci majú nemalý podiel práve orgány obce Svätý Kríž, ktoré v protiprávnom konaní obvinenému roky nebránili a ani nezabránili, hoci tak mohli a mali urobiť. 

                Toto tvrdenie prokurátora považujeme za nesprávne a zavádzajúce z nasledovných dôvodov:

                - Poznáme dva orgány obce – starostu a obecné zastupiteľstvo.

                - Prokurátor vo svojom tvrdení neuvádza, v ktorom funkčnom období mal na mysli konanie resp. nekonanie orgánov obce.

                - Do obdobia zvolenia nového starostu a jeho reálneho začatia výkonu funkcie starostu ako jedného z dvoch orgánov obce t. z. do 25.04.2012 „vykonával“ funkciu starostu obce práve obvinený Dušan Matejka a v čase od 01.08.2011 do 25.04.2012 Ing. Jaroslav Kubo, ako zástupca starostu. Dušan Matejka, ako orgán obce porušoval zákony svojim konaním tak, ako sme to vo všetkých našich písomných podaniach a výpovediach pred orgánmi činnými v trestnom konaní a pred súdmi doteraz uviedli. Svojim protiprávnym konaním uvádzal do omylu aj druhý orgán obce – obecné zastupiteľstvo, voči ktorému sa dopustil opakovane aj podvodu a to tým, že nahrádzal vôľu tohto orgánu falšovaním a pozmeňovaním verejných listín, úradnej pečate. Preto sa pýtame, ktoré orgány obce mohli a mali konať?

                 - Poukazujeme, že práve obidva orgány obce – starosta aj obecné zastupiteľstvo od r. 2012 systematicky konajú v zmysle právneho poriadku Slovenskej republiky a boli to a sú práve tieto dva orgány obce, ktoré začali konať v uvedenej trestnej veci a neustále vo veci konajú.

                2. Obecné zastupiteľstvo vo Svätom Kríži súhlasí s prokurátorom, že ide o komplikovanú vec po stránke právnej aj vecnej, práve preto sme dali dňa 13.11.2014 podnet na Krajskú prokuratúru Žilina a Generálnu prokuratúru SR vo veci zastavenia trestného stíhania obvineného Dušana Matejku  uznesením Okresnej prokuratúry Liptovský Mikuláš sp. zn. 1 Pv 591/12/5505 zo dňa 12.09.2014. Aj v tomto prípade nám dala za pravdu Generálna prokuratúra SR, keď predmetné právoplatné uznesenie Okresnej prokuratúry Liptovský Mikuláš bolo zrušené s konštatovaním, že bol porušený zákon v prospech obvineného Dušana Matejku.

              3. Záverom si kladieme otázku: Kto teda mohol, mal a má konať  v predmetnej trestnej veci? Sme toho názoru, že ak prokuratúra zistila, že konkrétna osoba mohla a mala konať a nekonala, príslušné orgány mali začať konanie v úradnej moci. Orgánom obce Svätý Kríž ostáva len veriť, že v ich začatom konaní budú pokračovať aj orgány činné v trestnom konaní a príslušné súdy v súlade s právnym poriadkom Slovenskej republiky. 

                OZ schvaľuje stanovisko na dožiadanie Okresnej prokuratúry Liptovský Mikuláš zo dňa 17.03.2015 pod číslom 1 PV 591/12/5505 – 94 a súhlasí so zaslaním tohto stanoviska Okresnej prokuratúre v Liptovskom Mikuláš, Krajskej prokuratúre v Žiline a Generálnej prokuratúre SR

Prítomní: 6

          Neprítomní: 1 – Ing. Tomčík
Hlasovanie: Za:  5               Proti: 1 - Matejka
                Zdržal sa:  0
                18.30 hod.

                 Ing. Nickelová  podala podnet na zrekonštruovanie detského ihriska v materskej škole. Informovala, že bolo zdevastované odtrhnutím šmýkačky, zlomením hojdačiek.  Ing. Fronko prisľúbil pomoc. Starosta taktiež prisľúbil pomoc obce s tým, že osloví školu.  Kontrolórka upozornila, že v prípade urobenia nového ihriska je potrebná certifikácia.
                Poslankyňa Repová dotazovala odpadky pred cintorínom. Poslanec Španko dal podnet na vyspravenie cesty od materskej školy a verejného osvetlenia v týchto miestach. Starosta informoval, že v prípade možnosti bude vysypaná pieskom.

                 Starosta informoval, že si nevie vysvetliť, ako mohol bývalý starosta dostať stavebné povolenie na telocvičňu, keď kanalizácia v týchto miestach je nevyhovujúca a taktiež rúrky na hydrant tiež nespĺňajú normy.

                     . 
k bodu 10: Diskusia, pripomienky občanov, interpelácie poslancov. K tomuto bodu nemali poslanci žiadne pripomienky.
k bodu 11: Návrhová komisia v zložení poslanci: p. Repová, Nickelová, a p. Španko predniesla návrh uznesenia. K návrhu neboli vznesené pripomienky ani predložené pozmeňujúce návrhy. 
k bodu 18: Záver. Na záver starosta poďakoval prítomným za podnetné návrhy a aktívnu účasť na zasadaní a následne ukončil zasadanie OZ.
                Ukončené o 19.03 hod.
Zapísala 25.03.2015
Mgr. Zuzana   Tomčíková        

Overovatelia zápisnice:
Dušan Matejka                                       .......................................

Mgr. Peter Tomčík                                .......................................

                                                           
              
    Vladimír Feketík
                                                                                     starosta

